AIT วิ่งแรง 5% ลุ้นโชว์งบปี 64 วันนี้ รายได้ทะลุ 6.5 พันลบ.
AIT บวกแรง 5% ลุ้นโชว์งบปี 64 วันนี้ รายได้โตเกินเป้า 6.5 พันลบ. ตุนแบ็กล็อกแน่นหนุนผลงานปีนี้โตต่อเนื่อง
AIT บวกแรง 5% ลุ้นโชว์งบปี 64 วันนี้ รายได้โตเกินเป้า 6.5 พันลบ. ตุนแบ็กล็อกแน่นหนุนผลงานปีนี้โตต่อเนื่อง
21 ก.พ. 2565

ผู้สื่อข่าวรายงานว่า ราคาหุ้น บริษัท แอ็ดวานซ์ อินฟอร์เมชั่น เทคโนโลยี จำกัด (มหาชน) หรือ AIT ณ เวลา 10:17 น. อยู่ที่ระดับ 7.35 บาท บวก 0.35 บาท หรือ 5% สูงสุดที่ระดับ 7.60 บาท ต่ำสุดที่ระดับ 7 บาท ด้วยมูลค่าการซื้อขาย 402.08 ล้านบาท

ทั้งนี้คาดว่าปัจจัยที่ทำให้ราคาปรับตัวเพิ่มขึ้นอย่างร้อนแรงในวันนี้ มาจากการเข้าเก็งกำไรงบปี 2564 ที่คาดการณ์ว่าจะเติบโตต่อเนื่องจากปีก่อน
โดยก่อนหน้านี้ นายศิริพงษ์ อุ่นทรพันธุ์ ประธานคณะกรรมการบริหารและกรรมการผู้จัดการใหญ่ AIT เปิดเผยว่า แนวโน้มผลการดำเนินงานในปี 2564 บริษัทฯ มั่นใจว่าจะทำรายได้เติบโตกว่าเป้าหมายที่กำหนดไว้ 6,500 ล้านบาทโดยในช่วง 9 เดือนแรกของปี บริษัทฯ ทำรายได้จากงบเฉพาะกิจการได้แล้วกว่า 5,414 ล้านบาท และมีกำไรสุทธิ 375 ล้านบาท ปัจจุบันมีงานที่รอส่งมอบ (Backlog) ประมาณ 7,800 ล้านบาท
พร้อมกันนี้ บริษัทฯ มีงานที่อยู่ระหว่างรอคำสั่งซื้อจากลูกค้า (Waiting for P/O) อีกประมาณ 300 ล้านบาท ซึ่งส่วนใหญ่เป็นงานจากภาครัฐและองค์กร โดยจะรู้แน่ชัดถึงผลประกอบการปี 2564 ในวันประชุมคณะกรรมการบริษัทวันที่ 21 กุมภาพันธ์ 2565 พร้อมพิจารณาปันผลงวดปลายปี จึงถือได้ว่าเป็นปีที่บริษัทฯ ประสบความสำเร็จอย่างยิ่งอีกปีหนึ่ง และยังมี Backlog อีกมากที่จะส่งผลให้ผลประกอบการในปี 2565 เป็นไปตามเป้าหมาย